Úradný vestník L 246 , 13/10/1995 S. 0006 - 0007



Nariadenie Komisie (ES) č. 2401/95 z 12. októbra 1995, ktorým sa mení a dopĺňa nariadenie (EHS) č. 1274/91 stanovujúce podrobné pravidlá na vykonávanie nariadenia Rady (EHS) č.1907/90 o určitých obchodných normách pre vajcia KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č.1907/90 z 26. júna 1990 o určitýchobchodných normách pre vajcia [1], naposledy zmenené a doplnené nariadením (EHS) č. 3117/94 [2], najmä na jeho článok 10 (3), keďže nariadenie Komisie (EHS) č.1274/91 [3], naposledy zmenené a doplnené nariadením (ES) č. 786/95 [4], ustanovuje podrobné pravidlá potrebné na vykonávanie obchodných noriem; keďže vzhľadom na určité súčasné obchodné zvyklosti a pokiaľ ide o voliteľné uvádzanie údajov týkajúcich sa spôsobu chovu je potrebné zahrnúť medzi voliteľné údaje označovania klietkový chov; keďže smernica Rady 88/166/EHS zo 7. marca 1988 ustanovujúca minimálne normy na ochranu nosníc v klietkových chovoch [5] definuje klietkový chov a zavádza opatrenia spoločenstva potrebné na ochranu nosníc; keďže uvedená smernica povoľuje prísnejšie vnútroštátne technické opatrenia; keďže Riadiaci výbor pre hydinové mäso a vajcia nepredložil stanovisko v lehote stanovenej predsedom, PRIJALA TOTO NARIADENIE: Článok 1 Nariadenie (EHS) č. 1274/91 sa týmto mení a dopĺňa takto: 1. Článok 18 sa mení a dopĺňa takto: - do odseku 1 sa vkladá tento bod e): "e)Huevos de galinas criadas en bateríae | batería | Æg fra burhøns | Buræg | Eier aus Batteriehaltung | Batterie | Αυγά κλωβοστοιχίας | κλωβοστοιχια | Eggs from caged hens | cage production | Œufs de poules élevées en batterie | Batterie | Uova di galline allevate in batteria | batteria | Batterij-eieren | Batterij | Ovos de galinhas criadas em bateria | Bateria | Häkkikanalassa tuotettuja munia | häkkikanalasta | Ägg från burhöns | burhöns."; | - vkladá sa tento odsek 7a: "7a. Ustanovenia odsekov 2 až 6 neplatia, ak sa použije pojem uvedený v odseku 1 e)." - článok 8 sa nahrádza takto: "8. Ustanovenia odsekov 1 až 7 platia bez toho, aby boli dotknuté vnútroštátne technické opatrenia presahujúce minimálne požiadavky ustanovené v prílohe II, ktoré sú uplatniteľné iba pre výrobcov z príslušných členských štátov za predpokladu, že sú v súlade s právom spoločenstva a v zhode so spoločnými obchodnými normami na vajcia." 2. Príloha II sa mení a dopĺňa takto: - Nadpis sa nahrádza takto: "Minimálne kritériá, ktoré musia spĺňať hydinárske podniky produkujúce vajcia, ako je uvedené v článku 18 (1) písm. a), b), c), d) a e)" ; - Vkladá sa tento bod e): - "Vajcia v malých baleniach označené slovami "Vajcia nosníc z klietkového chovu" musia byť vyrobené v hydinárskych podnikoch, v ktorých sa používa "klietkový chov" ustanovený v smernici Rady 88/166/EHS." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. októbra 1995 Za Komisiu Franz Fischler člen Komisie [1] Ú. v. ES L 173, 6.7.1990, s. 5. [2] Ú. v. ES L 330, 21.12.1994, s. 4. [3] Ú. v. ES L 121, 16.5.1991, s. 11. [4] Ú. v. ES L 79, 7.4.1995, s. 12. [5] Ú. v. ES L 74, 19.3.1988, s. 83. --------------------------------------------------